Държавен вестник, бр. 89, 2008 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  89
Чл. 59. Допълнителна проверка за функ-
ционирането на водоотвеждащата система се
извършва в случаите, когато след приемането
на завършените хидроизолационни системи
се налага монтиране на инсталации, уреди и
конструкции.
Чл. 60. (1) Неравностите на основата се про-
веряват с права летва с дължина 3 m, като се
измерва разстоянието между летвата и повър-
хността на основата по наклона и перпенди-
кулярно на него. При цилиндрична повърхни-
на летвата се полага по образувателната, а
при повърхнини с двойна кривина (хипербо-
лична, сферична, параболична и др.)—чрез ни-
велация през 3 m.
(2) При основа от ребра летвата се полага
върху ребрата и перпендикулярно на тях.
(3) При извършване на проверка за нерав-
ности на основата минималният брой измерва-
ния се определя съгласно табл.1.
Таблица 1
Площ на изолираната
Минимален брой
повърхност, m2
на измерванията
До 50
3
До 500
5
От 501 до 1000
7
Над 1000, на всеки 2000
По 10
Чл. 61. Влажността на основата се определя
с влагомер.
Чл. 62. При проверка на основата се изпол-
зват средства за измерване с общо предназна-
чение или шаблони с точност до 0,5 mm, а за
проверка на наклоните—с точност до 0,05 %.
Чл. 63. Площта на хидроизолациите и на
хидроизолационните системи в сгради и съоръ-
жения, в т.ч. компенсаторни ленти, се измерва
по действително изолираната повърхност в m2,
като се приспадат само отвори с площ, по-голя-
ма от 1 m2.
Чл. 64. Хоризонталните и наклонените била,
покрити с капаци, се измерват в линейни мет-
ри, без да се приспадат от изолираната площ.
Чл. 65. Хидроизолациите и хидроизолацион-
ните системи на плоски покриви се приемат,
както следва:
1. при неизползваеми плоски покриви, за-
щитени с пласт от чакъл—преди изпълнение на
защитния пласт и на ламаринените обшивки;
2. при използваеми плоски покриви (тера-
си)—преди изпълнение на настилката на тера-
сата и на ламаринените или други обшивки при
детайлите;
3. при обърнати покриви—преди изпълне-
ние на топлоизолацията;
4. при хидроизолации, защитени с лека по-
върхностна защита—след изпълнение на за-
щитата;
5. при незалепени за основата хидроизола-
ции—след изпълнение на защитния пласт, като
чакълът се отстранява на площ 1 m2 на две места
на всеки 500 m2 от покривната площ;
6. при покриви-градини—преди полагане на
дренажния слой и на почвеното покритие на
хидроизолацията.
Чл. 66. (1) При установяване на несъответс-
твие на изпълнената хидроизолация и хидрои-
золационна система и на вложените продукти с
проекта, както и при договаряне между възло-
жителя и изпълнителя на хидроизолационните
работи, се изрязват проби с размери 250/250 mm,
от които посредством лабораторно изпитване
се установяват броят, дебелината и видът на
слоевете.
(2) Пробите по ал. 1 се изрязват така, че две
от успоредните им страни да са перпендикуляр-
ни на ръбовете на застъпванията между муша-
мите. Броят на пробите се определя съгласно
табл. 2.
Таблица 2
Площ на хидро-
Минимален брой
изолацията, m2
на пробите
До 1000
3
1000—3000
5
3000—5000
7
Над 5000
9
(3) По искане на възложителя и при наличие
на техническа възможност се извършва водна
проба (естествен или изкуствен дъжд с продъл-
жителност около 30 min).
Чл. 67. Водоплътността на хидроизолаци-
ите и на хидроизолационните системи на ре-
зервоари се проверява при изпитването при
спазване на изискванията на Наредба № 2 от
2005 г. за проектиране, изграждане и експло-
атация на водоснабдителни системи (ДВ,
бр. 34 от 2005 г.).
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Хидроизолации” са мерки за защита на
сградите и съоръженията от въздействието на
атмосферни, експлоатационни, почвени и дру-
ги видове води.
2. “Хидроизолационна система” е съвкупност
от един или повече слоеве строителни продук-
ти (материали и изделия) с определени експло-
атационни характеристики, които позволяват
системата да се оценява като едно цяло с основ-
на функция защита на сградите и съоръжения-
та от въздействието на вода.
3. “Мушама” е листово (рулонно) хидроизо-
лационно изделие от битум или битумполимер,
полимер, пластмаси и каучуци със или без ар-
мираща основа.
4. “Мембрана” е огъваема, листова, поли-
мерна или релефна хидроизолация.